GULF เซ็นจูรี่สต๊อก
เข้าตลาดหุ้นเพียง 1 ปี 4 เดือนหุ้นบริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF จัดเป็นหุ้นที่โดดเด่น ได้รับความสนใจอย่างต่อเนื่อง จนกลายเป็น Century Stock หรือหุ้น 100 บาท เป็นที่เรียบร้อยแล้ว.! จากราคาไอพีโอ 45 บาท..ด้วยแผนการรับรู้รายได้จากธุรกิจไฟฟ้าที่ชัดเจน..ทำให้นี่เป็นเพียงจุดเริ่มต้นราคาหุ้น 3 หลักเท่านั้น..!!
17 เม.ย. 2562

สำนักข่าวรัชดา
เข้าตลาดหุ้นเพียง 1 ปี 4 เดือนหุ้นบริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF จัดเป็นหุ้นที่โดดเด่น ได้รับความสนใจอย่างต่อเนื่อง จนกลายเป็น Century Stock หรือหุ้น 100 บาท เป็นที่เรียบร้อยแล้ว.! จากราคาไอพีโอ 45 บาท..ด้วยแผนการรับรู้รายได้จากธุรกิจไฟฟ้าที่ชัดเจน..ทำให้นี่เป็นเพียงจุดเริ่มต้นราคาหุ้น 3 หลักเท่านั้น..!!
ช่วงระหว่างทางหุ้น GULF เกิดปรากฏการณ์หลายอย่าง..เริ่มจากการได้รับเลือกเข้าคำนวณในดัชนี MSCI การเข้าคำนวณในดัชนี FTSE Russell และการเข้าคำนวณดัชนี SET50 ที่นักลงทุนสถาบันทั้งในและต่างประเทศ ใช้เป็นตัวอ้างอิงและถ่วงน้ำหนักการลงทุน
จุดนี้เอง..ที่ทำให้นักลงทุนสถาบันต่างชาติ เข้ามาลงทุนเพิ่มขึ้นอย่างต่อเนื่อง ชนิดที่ว่า “กองทุนไหนไม่มีหุ้น GULF จะคุยกับคนอื่นไม่รู้เรื่อง” เลยก็ว่าได้
ปัจจัยเชิงบวกเฉพาะหน้า คือ โครงการท่าเรือมาบตาพุด เฟส 3 ที่ GULF จับมือกับบริษัท ปตท. จำกัด (มหาชน) หรือ PTT และไชน่า ฮาร์เบอร์ เข้าร่วมประมูล..เมื่อดูจากชื่อชั้นเมื่อเทียบคู่แข่ง จึงเชื่อว่า GULF และพันธมิตรมีโอกาสชนะประมูลครั้งนี้
จากแผนพัฒนากำลังผลิตไฟฟ้า (PDP) ฉบับใหม่ อาจมีการประมูลโรงไฟฟ้า IPP กำลังผลิต 700 เมกะวัตต์ ในภาคตะวันตก 2 โรง ภายในปี 2562 หากพิจารณาโปรไฟล์ GULF กับการประมูลโรงไฟฟ้า IPP 2 รอบล่าสุดแล้ว จึงมีโอกาสสูงมาก ที่จะชนะการประมูลครั้งใหม่ด้วย
มีการประเมินกันว่าหากทำได้จริง..มูลค่าหุ้น GULF จะเพิ่มขึ้น 7 บาทต่อโรง..!!?
นี่ยังไม่รวมโรงไฟฟ้าพลังงานน้ำสปป.ลาว อีก 5 โครงการ เอาเป็นว่าชนะประมูลเพียง 2 โครงการ มูลค่าหุ้นเพิ่มอีก 6-7 บาท เช่นกัน..!!
เช่นเดียวกับธุรกิจแนวรบใหม่ อย่างบริษัท Oman Oil และ Kuwait Petroleum International กำลังก่อสร้างโรงกลั่นในเขตเศรษฐกิจพิเศษ Duqm ประเทศโอมานและมีแผนพัฒนาอุตสาหกรรมปิโตรเคมีเพิ่มเติม ทำให้มีความต้องการใช้ไฟฟ้าสูงถึง 500-1,000 เมกะวัตต์
นั่นทำให้ GULF มีโอกาสขยายกำลังผลิตพื้นที่ดังกล่าวอีกมาก เอาเป็นว่าทุก ๆ 300 เมกะวัตต์ที่ GULF ขยายกำลังผลิตไฟฟ้าเพิ่มได้ จะเพิ่มมูลค่าอีก 2 บาทต่อหุ้น
ด้วยสตอรี่และความนิยมหุ้น GULF ทวีคูณมากยิ่งขึ้น..
ประโยคที่ว่า “หุ้น GULF ราคา 100 บาท..น้อยไป..!!”
ท่าทางเป็นจริง..อย่างไม่ต้องสงสัย..!!??
….อิ อิ อิ… 